open-index/open-wikipedia-markdown huggingface dataset:
ესტელიენქსი

**ესტელიენქსი** () —  მუნიციპალიტელიტეტი ესპანეთში, შედის ბალეარის კუნძულების ავტონომიური გაერთიანების სერა-დე-ტრამუნტანის კომარკაში. მდებარეობს კუნძულ მალიორკაზე. ფართობი — 13 კმ². მოსახლეობა — 326 კაცი (2021 წ.).

## იხილეთ აგრეთვე
* ბალეარის კუნძულების მუნიციპალიტეტები

## რესურსები ინტერნეტში
*Estellencs on Mallorcafacts.com
*Municipality of Estellencs
*English destination guide for Estellencs

## სქოლიო
კატეგორია:ბალეარის კუნძულების მუნიციპალიტეტები
საქართველო (ვაზის ჯიში)

**საქართველო** — ქართული თეთრყურძნიანი სელექციური სასუფრე ვაზის ჯიში. 

გამოყვანილია 1963 წელს საქართველოს სასოფლო-სამეურნეო ინსტიტუტის მევენახეობის კათედრაზე. ავტორები: მაქსიმე და რევაზ რამიშვილები. მშობელ წყვილებად გამოყენებულია განჯური და ალექსანდრიული მუსკატი.

## ბოტანიკური აღწერა
ზრდასრული ფოთოლი საშუალო ან საშუალოზე დიდია, მომრგვალო, ხუთნაკვთიანი, ქვედა მხრიდან სუსტი აბლაბუდისებრი შებუსვით. ყვავილი ორსქესიანია. მტევანი საშუალო ან დიდი ზომისაა, ცილინდრული, საშუალო სიკუმსის ან მეჩხერი. მარცვალი საშუალო ან დიდი ზომისაა, მომრგვალო, მოყვითალო-მომწვანო. კანი საშუალო სისქისაა, ცვილისებრი ფიფქით მცირედ დაფარული. რბილობი ხორციან-წვნიანია, სასიამოვნო გემოთი, შაქარ-მჟავიანობის ჰარმონიული შემცველობით.

მიეკუთვნება სიმწიფის საშუალო-საგვიანო სასუფრე ვაზის ჯიშთა ჯგუფს. ვაზი საშუალოზე ძლიერი ზრდისაა. სავეგეტაციო პერიოდის ხანგრძლივობა საშუალოდ 163 დღეა. მტევნის საშუალო წონა 250 გრამია, საჰექტარო მოსავლიანობა — 13.0-16.0 ტონა.

ყურძნის სრული სიმწიფის პერიოდში მისი შაქრიანობა აღწევს 19-20%-ს, ხოლო მჟავიანობა — 5.5-6.8 გ/ლ-ს.

საქართველო მაღალხარისხიანი სასუფრე ყურძნის ჯიშია. კარგად ინახება და უძლებს ტრანსპორტირებას.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 554-555

კატეგორია:ვაზის თეთრყურძნიანი სელექციური სასუფრე ქართული ჯიშები
საამო (ვაზის ჯიში)

**საამო** — ქართული თეთრყურძნიანი სელექციური სასუფრე ვაზის ჯიში. 

გამოყვანილია 1968 წელს რევაზ კიკაჩეიშვილის მიერ მიერ მებაღეობა-მევენახეობისა და მეღვინეობის ინსტიტუტში, წიპწის რადიოსელექციის გზით, რომელიც მიღებულია ნიმრანგისა და ალექსანდრიული მუსკატის შეჯვარებით.

## ბოტანიკური აღწერა
ზრდასრული ფოთოლი საშუალო ზომისაა, ოდნავ წაგრძელებული ფორმის, ხუთნაკვთიანი. ფოთლის ქვედა მხარე თითქმის შეუბუსავია. ყვავილი ორსქესიანია. მტევანი დიდი ზომისაა, კონუსური ფორმის, დატოტვილი, საშუალო სიკუმსის ან თხელი. მტევანს ახასიათებს წვრილმარცვლიანობა. მარცვალი საშუალო ზომისაა, ოდნავ ოვალური, მომწვანო-მოყვითალო, ცვილისებრი ნაფიფქით სუსტად დაფარული. კანი სქელი და ნაკლებმკვრივია. რბილობი მკვრივი აქვს, ხორციანი და წვნიანი, კარგად გამოხატული მუსკატური გემოთი.

ყურძენი სრულ სიმწიფეში სექტემბრის ბოლოს შედის. ვაზი საშუალოზე ძლიერი ზრდისა და საშუალოზე მაღალმოსავლიანია. ყურძნის სრული სიმწიფის პერიოდში მისი შაქრიანობა აღწევს 17-20%-ს, ხოლო მჟავიანობა — 6.5-5.2 გ/ლ-ს.

ხარისხიანი სასუფრე ჯიშია. კარგად იტანს ტრანსპორტირებას.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 554

კატეგორია:ვაზის თეთრყურძნიანი სელექციური სასუფრე ქართული ჯიშები
ტუბახონი

**ტუბახონი** (ოფიციალურად **ტუბახონის მუნიციპალიტეტი**; ; ) ― მეხუთე კლასის მუნიციპალიტეტი დინაგატის კუნძულების პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 8 119 ადამიანს შეადგენს. მოიცავს 9 ბარანგაის.

## კლიმატი
## რესურსები ინტერნეტში
* Tubajon Profile at the DTI Cities and Municipalities Competitive Index

## სქოლიო
კატეგორია:დინაგატის კუნძულების მუნიციპალიტეტები
ქართული ადრეულა

**ქართული ადრეულა** — ქართული თეთრყურძნიანი სელექციური სასუფრე ვაზის ჯიში. 

გამოყვანილია მებაღეობა-მევენახეობისა და მეღვინეობის სამეცნიერო-კვლევით ინსტიტუტში დიმიტრი ტაბიძის მიერ. მშობელ წყვილებად გამოყენებულია მადლენ ანჟევინი და აგნოსტეგა.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო ან განივოვალური ფორმის. სამ-ხუთნაკვთიანი. ფოთლის ფირფიტის ქვედა მხარე ხასიათდება ძალიან თხელი შებუსვით. ყვავილი ორსქესიანია. მტევანი საშუალო ან საშუალოზე მცირე ზომისაა, ცილინდრულ-კონუსური ან კონუსური ფორმის, საშუალო ან საკმაოდ კუმსი. მარცვალი საშუალო ზომისაა, თხელკანიანი, წვნიანი, სასიამოვნო ტკბილი გემოთი. ყურძენი სრულ სიმწიფეში სექტემბრის პირველ რიცხვებში შედის.

ვაზი საშუალოზე ძლიერი ზრდისა და საშუალომოსავლიანია. მტევნის საშუალო წონა 90-150 გრამია, ყურძნის საჰექტარო მოსავლიანობა კი 7.5-8.0 ტონა.

გამოიყენება სასუფრე ყურძნად.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 558

კატეგორია:ვაზის თეთრყურძნიანი სელექციური სასუფრე ქართული ჯიშები
ქართული პირველი

**ქართული პირველი** — ქართული თეთრყურძნიანი სელექციური სასუფრე ვაზის ჯიში. 

გამოყვანილია 1947 წელს საქართველოს მებაღეობა-მევენახეობისა და მეღვინეობის სამეცნიერო-კვლევითი ინსტიტუტის თელავის საცდელ სადგურში ვასილ ლოლაძის მიერ რქაწითელისა და ხალილი თეთრის შეჯვარებით.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო, იშვიათად მოგრძო, საშუალოდ დანაკვთული, სამნაკვთიანია. ქვედა მხარე თითქმის შეუბუსავია. ყვავილი ორსქესიანია. მტევანი საშუალო ზომისაა, კონუსური ფორმის, კუმსი. მარცვალი საშუალო ზომისაა, მოგრძო ან კვერცხისებური  ფორმის, ქარვისფერ-ყვითელი.

ქართული პირველი სრულ სიმწიფეში აგვისტოს დასაწყისში შედის. ვაზი საშუალო ზრდისა და საშუალომოსავლიანია. ყურძნის სრული სიმწიფის პერიოდში მისი შაქრიანობა აღწევს 16-18%-ს, ხოლო მჟავიანობა — 5.0-3.8 გ/ლ-ს.

ჯიში გამოიყენება სასუფრე ყურძნად.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 561-562

კატეგორია:ვაზის თეთრყურძნიანი სელექციური სასუფრე ქართული ჯიშები
ქართული თითა №5-4

**ქართული თითა №5-4** — ქართული თეთრყურძნიანი სელექციური სასუფრე ვაზის ჯიში. 

გამოყვანილია მებაღეობა-მევენახეობისა და მეღვინეობის სამეცნიერო-კვლევით ინსტიტუტში. მშობელი წყვილებია რქაწითელი და განჯური.

## ბოტანიკური აღწერა
ზრდასრული ფოთოლი საშუალოზე დიდი ზომისაა, სამ-ხუთნაკვთიანი. ფოთლის ქვედა მხარე სუსტადაა აბლაბუდისებრად შებუსული. ყვავილი ორსქესიანია. მტევანი დიდი ზომისაა (გრძელი), ცილინდრული და ცილინდრულ-კონუსური ფორმის, საშუალო სიკუმსის. მტევანს ახასიათებს ფრთა. მარცვალი მსხვილია, მოგრძო, მოქარვისფრო-ყვითელი, ცვილისებრი ნაფიფქით საშუალოდ დაფარული. კანი საშუალო სისქისაა, ოდნავ კნატუნა. რბილობი ხორციანია. გემო სასიამოვნო და ნაზი აქვს, უფრო მეტად განჯურს წააგავს.

ქართული თითა საშუალოზე ძლიერი ზრდისა და საშუალოზე მაღალმოსავლიანია. მტევნის საშუალო წონა 260 გრამია. ყურძნის სრული სმწიფის პერიოდში მისი შაქრიანობა აღწევს 18.7%-ს, ხოლო მჟავიანობა — 5.6 გ/ლ-ს.

ჯიში იძლევა მაღალხარისხიან სასუფრე ყურძენს.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 561

კატეგორია:ვაზის თეთრყურძნიანი სელექციური სასუფრე ქართული ჯიშები
ჩინებული (ვაზის ჯიში)

**ჩინებული** — ქართული თეთრყურძნიანი სელექციური სასუფრე ვაზის ჯიში. 

გამოყვანილია 1963 წელს მაქსიმე და რეზო რამიშვილების მიერ. მშობელ წყვილებად გამოყენებულია ალქსანდრიული მუსკატი და განჯური.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო, სამ-ხუთნაკვთიანი, საშუალო და ძლერდანაკვთული. ფოთლის ქვედა მხარე შეუბუსავია. ყვავილი ორსქესიანია. მტევანი დიდი ზომისაა, ცილინდრულ-კონუსური, ზოგჯერ ფრთიანი, საშუალო სიკუმსის ან კუმსი. მარცვალი დიდი ზომისაა, ოვალური, მომწვანო-მოყვითალო, ქარვისფერი ელფერით. კანი მკვრივი  და საშუალო სისქის აქვს. რბილობი ხორციან-წვნიანია, გემო — სასიამოვნო.

ვაზი ძლიერი ზრდისა და უხვმოსავლიანია. საჰექტარო მოსავლიანობა 12.0-15.0 ტონაა. სრულ სიმწიფეში სექტემბრის შუა რიცხვებში შედის. ყურძნის სრული სიმწიფის პერიოდში მისი შაქრიანობა აღწევს 18-19%-ს, ხოლო მჟავიანობა — 5-5.5 გ/ლ-ს.

ხასიათდება ლამაზი გარეგნობით, მიჩნეულია საკმაოდ ხარისხიან სუფრის ყურძნად.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 562

კატეგორია:ვაზის თეთრყურძნიანი სელექციური სასუფრე ქართული ჯიშები
შალვასეული ქარვისფერი

**შალვასეული ქარვისფერი** — ქართული თეთრყურძნიანი სელექციური სასუფრე-საღვინე ვაზის ჯიში. 

გამოყვანილია 1945 წელს სელექციონერ ვასილ ბესტავაშვილის მიერ შასლასა და ჩინურის შეჯვარებით.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო ან ოდნავ მოგრძო ფორმის, ხუთნაკვთიანი, ღრმად დანაკვთული. ფოთლის ქვედა მხარე დაფარულია მოკლე ჯაგრისებრი შებუსვით. ყვავილი ორსქესიანია. მტევანი საშუალოზე დიდი ზომისაა, კონუსური ან ცილიდრულ-კონუსური ფორმის, მხრიანი, საშუალო სიკუმსის ან კუმსი. გვხვდება მეჩხერი მტევნებიც. მარცვალი საშუალო ზომისაა, მრგვალი ან მომრგვალო ფორმის, მომწვანო-მოყვითალო, მზის მხარეზე ქარვისფერ-მოყავისფრო ლაქებით. კანი თხელი ან საშუალო სისქისაა, ადვილად სცილდება რბილობს. რბილობი საკმაოდ წვნიანი და ხორციანია, ტკბილი და სასიამოვნო გემოთი.

შალვასეული ქარვისფერი სიმწიფის საადრეო პერიოდის სასუფრე-საღვინე ვაზის ჯიშია. სრულ სიმწიფეში სექტემბრის პირველ ნახევარში შედის. ყურძნის სრული სიმწიფის პერიოდში მისი შაქრიანობა აღწევს 19%-ს, ხოლო მჟავიანობა — 6.5 გ/ლ-ს.

გამოიყენება როგორც სასუფრედ, ასევე მაღალხარისხიანი სუფრის თეთრი მშრალი ღვინის დასამზადებლად. ღვინო ღია-ჩალისფერია, ზომიერი სხეულით, ხალისიანი სიმჟავითა და ჰარმონიული გემოთი.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 563

კატეგორია:ვაზის თეთრყურძნიანი სელექციური სასუფრე ქართული ჯიშები
კატეგორია:ვაზის თეთრყურძნიანი სელექციური საღვინე ქართული ჯიშები
წედისური მრგვალმარცვალა

**წედისური მრგვალმარცვალა** — ქართული თეთრყურძნიანი სელექციური სასუფრე ვაზის ჯიში. 

გამოყვანილია 1950 წელს სელექციონერ ვასილ ბესტავაშვილის მიერ შასლასა და ჩინურის შეჯვარებით.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო ან განივოვალური ფორმის, ხუთნაკვთიანი. ფოთლის ქვედა მხარე თხელ ჯაგრისებრადაა შებუსული. ყვავილი ორსქესიანია. მტევანი საშუალო ზომისაა, კონუსური ფორმის, მხრიანი, საშუალო სიკუმსის ან თხელი. მარცვალი საშუალოზე მსხვილია, მრგვალი ან ოდნავ ოვალური ფორმის, მომწვანო-მოყვითალო, თხელი ცვილისებრი ფიფქით დაფარული. კანი საშუალო სისქისაა. რბილობი მკვრივია, ხორციანი და ნაკლებ წვნიანი, საკმაოდ ტკბილია, სასიამოვნო გემოთი.

წედისური მრგვალმარცვალა სიმწიფეში აგვისტოს ბოლოს, სექტემბრის დასაწყისში შედის. ყურძნის სრული სიმწიფის პერიოდში მისი შაქრიანობა აღწევს 16-18%-ს, ხოლო მჟავნიანობა — 9.2-4.0 გ/ლ-ს.

მტევნები ლამაზი გარეგნობით გამოირჩევა. მაღალხარისხიანი სასუფრე ყურძენია, როგორც გემური თვისებებით, ასევე კარგი ტრანსპორტირების უნარით.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 563

კატეგორია:ვაზის თეთრყურძნიანი სელექციური სასუფრე ქართული ჯიშები
დაარიო ნაჰარისი

მინი|ალტ=მიშელ ჰიუსმანი სათახტოტა თამაშის 5 სეზონის პრემიერაზე
**დაარიო ნაჰარისი** ( —  ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ნიდერლანდელმა მსახიობმა მიშიელ ჰიუსმანმა.

დაარიო ნაჰარისი იყო ლეიტენანტი, მეორე ვაჟებში, დაქირავებულ ჯარში. მას შემდეგ რაც მან თავისი უფროსები დახოცა, ის გახდა ჯარის გენერალი და მოგვიანებით დეინერის ტარგარიენს შეჰფიცა ერთგულება და მისი სანდო მრჩეველი გახდა. დაარიო იმითაც არის ცნობილი რომ იყო დეინერ ტარგარიენის სატვარელი, როდესაც მონათა ყურეში საბოლოოდ მოიპოვეს გამარჯვება და მონათმფლობელური ქალაქები გაათავისუფლეს, დეინერის ტარგარიენმა უბრძანა მირინში დარჩენილიყო და დედოფლის სიმშვიდე დაეცვა.

## ბიოგრაფია 
დაარიო არის დაქირავებული ჯარისკაცი, ის იყო ლეიტენანტი მეორე ვაჟებში. მისსადმი დიდი ნდობა ჰქონდათ მის კაპიტნებს, ამიტომაც როდესაც დეინერის ტარგარიენმა მეორე ვაჟები მიიხმო მოსალაპარაკებლად, უფროსებმა ნება დართეს მათ გაჰყოლოდა. 

### ბავშვობა 
დედამისი იყო დაბალი წარმომავლობის მეძავი. როდესაც ის 12 წლის იყო დედამისმა მონათმფლობელს მიჰყიდა მისი თავი დაბალი შემოსავლების, ალკოჰოლიზმისა და აგრესიულობის გამო. ის 12 წლიდან იწვრთნებოდა, 16 წლის ასაკში კი პირველად გავიდა მოედანზე საბრძოლველად. დაარიომ თავისი ბრძოლებით დიდება მოიპოვა საბრძოლო ორმოებში და თავისმა ბატონმა იმდენი იშოვა რომ როდესაც მონათფლობელი გარდაიცვალა ბიჭს თავისუფლება უბოძა. ამის შემდეგ კი დაარიომ გადაწყვიტა დაქირავებული მებრძოლი გამხდარიყო. 

## ტელეადაპტაცია 
წიგნების ტელეადაპტაციის მესამე სეზონში, როდესაც ეს პერსონაჟი გამოჩნდა პირველ სამ სერიაში, დაარიო ნაჰარისს განასახიერებდა ინგლისელი მსახიობი ედ სკრეინი. მოგვიანებით კი ის ჩაანაცვლა ნიდერლანდელმა მსახიობმა მიშიელ ჰიუსმანმა. ედ სკრეინმა მოგვიანებით განაცხადა რომ როლის მიტოვება გამწვეულია „პოლიტიკით“.

## რესურსები ინტერნეტში
*ედ სკრეინის ინტერვიუ
*დაარიო ნაჰარისი 

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
სახალხო თეთრი №11-18

**სახალხო თეთრი №11-18** — ქართული თეთრყურძნიანი სელექციური სასუფრე ვაზის ჯიში. 

გამოყვანილია დიმიტრი ტაბიძის მიერ სასუფრე ჯიშების: ვერმენტინოსა და შაანი თეთრის შეჯვარებით.

## ბოტანიკური აღწერა
ზრდასრული ფოთოლი საშუალო ზომისაა, მომრგვალო ან ოდნავ ოვალური ფორმის. ფოთლის ქვედა მხარე საშუალოდაა შებუსული. ყვავილი ორსქესიანია. მტევანი საშუალო ზომისაა, განივკონუსური ფორმის, საშუალო სიმკვრივის. მარცვალი დიდი ზომისაა, მომრგვალო, იშვიათად ოდნავ ოვალური, მომწვანო-ყვითელი. კანი თხელი აქვს, რბილობი — ხორციანი და წვნიანი.

სახალხო თეთრი სიმწიფის საადრეო პერიოდის სასუფრე ჯიშია. სრულ სიმწიფეში სექტემბრის შუა რიცხვებში შედის. საშუალოზე ძლიერი ზრდისა და მაღალმოსავლიანია. მისი მოსავლიანობა ერთ ძირზე 5 კილოგრამამდეა. მტევნის საშუალო წონა კი 200 გრამია. ყურძნის სრული სიმწიფის პერიოდში მისი შაქრიანობა აღწევს 17-18%-, ხოლო მჟავიანობა — 4.5-6.1 გ/ლ-ს.

იძლევა მაღალხარისხიან სასუფრე ყურძენს.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 558

კატეგორია:ვაზის თეთრყურძნიანი სელექციური სასუფრე ქართული ჯიშები
რომენული ბატი

**რომენული ბატი** — ბატის ჯიში. გამოყვანილია უკრაინის სუმის ოლქის ქალაქ რომენთან (ახლანდ. რომნი) ახლოს, ადგილობრივი ბატების საფუძველზე. არსებობს სამი სახესხვაობა: რუხი, თეთრი და ჭროღა. მამალი იწონის 5,6–6,0 კგ-ს, დედალი — 4,5–5 კგ-ს. საშუალო წლიური მეკვერცხულობა 15–25 კვერცხია. კვერცხის მასა 150–170 გ. რომენული ჯიში გამოიყენეს მსხვილი ნაცარა ბატის გამოსაყვანად. მოშენებულია უკრაინაში.

## სქოლიო 
კატეგორია:ბატის ჯიშები
ოქროპირ გოგიბერიძე

**ოქროპირ გოგიბერიძე** (დ. 3 სექტემბერი, 1927, ხაშური — გ. 2004) — ქართველი ექიმი, მეცნიერი.

## ბიოგრაფია
1951 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1951–1956 წლებში იყო მოსკოვის სამხედრო ოლქის სამხედრო ექიმი. 1961–1965 წლებში თბილისის რესპუბლიკური ცენტრალური კლინიკური საავადმყოს გასტროენტეროლოგიური განყოფილების გამგე. 1965–1980 წლებში თბილისის სახელმწიფო სამედიცინო ინსტიტუტის თერაპიის კათედრის ასისტენტი, დოცენტი. 1976–1985 წლებში ინტერნატურისა და სასწავლო პრაქტიკების დეკანი. 1980 წლიდან ენდოკრინოლოგიის კათედრის გამგე. ავტორია 71 სამეცნიერო ნაშრომის. მიღებული აქვს საქართველოს სსრ უზენაესი საბჭოს საპატიო სიგელი (1982). თერაპევტ–ენდოკრინოლოგი, მედიცინის მეცნიერებათა კანდიდატი, პროფესორი.

საკანდიდატო დისერტაციის თემა — „პანკრეასის ფუნქციური მდგომარეობა წყლულოვანი დაავადების დროს“, დაიცვა 1965 წელს.

## ჯილდოები
* 1999 — ღირსების ორდენი

## ბიბლიოგრაფია
* ჰიპერტონული დაავადება, მისი პროფილაქტიკა და მკურნალობა, თბილისი, 1973, გვ. 32

## ლიტერატურა
* ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 72
* წიგნი ღირსებისა: ტ. 4/ შემდგ.: თამაზ ყიფიანი (რედ.), თენგიზ გაჩეჩილაძე, გურამ სიმონიშვილი, თბ., 2002, გვ. 107

## რესურსები ინტერნეტში
კატეგორია:დაბადებული 3 სექტემბერი
კატეგორია:დაბადებული 1927
კატეგორია:გარდაცვლილი 2004
კატეგორია:ქართველი ექიმები
ნასიპიტი

**ნასიპიტი** (ოფიციალურად **ნასიპიტის მუნიციპალიტეტი**; ; ) ― მესამე კლასის მუნიციპალიტეტი ჩრდილოეთ აგუსანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 44 822 ადამიანს შეადგენს. მოიცავს 19 ბარანგაის.

## კლიმატი
## რესურსები ინტერნეტში
*Nasipit official Website

## სქოლიო
კატეგორია:ჩრდილოეთ აგუსანის მუნიციპალიტეტები
ვისოკოპილია (დაბა)

**ვისოკოპილია** () — დაბა უკრაინაში. მდებარეობს ხერსონის ოლქში, ბერისლავის რაიონში. 2020 წლის ადმინისტრაციულ რეფორმამდე იყო ვისოკოპილიის რაიონის ადმინისტრაციული ცენტრი.

2022 წელს რუსეთის უკრაინაში შეჭრის შემდეგ დასახლება ოკუპირებული იყო რუსეთის მიერ. 2022 წლის 4 სექტემბერს მძიმე ბრძოლის შედეგად უკრაინის შეიარაღებულმა ძალებმა დაბაზე კონტროლი დაიბრუნეს.

## რესურსები ინტერნეტში
* ვისოკოპილიის ფოტოები

კატეგორია:ბერისლავის რაიონის დაბები
სივრცის განზომილება

ბმული=//upload.wikimedia.org/wikipedia/commons/thumb/4/45/Dimension_levels.svg/350px-Dimension_levels.svg.png|მინი|350x350პქ| სხვადასხვა განზომილების ფიგურების პროექციები სიბრტყეზე
**განზომილება** — დამოუკიდებელი პარამეტრების რაოდენობა, რომელიც საჭიროა ობიექტის მდგომარეობის აღსაწერად, ან სისტემის თავისუფლების ხარისხების რაოდენობა.

## განსაზღვრება 
განზომილების განსაზღვრის რამდენიმე განსხვავებული მიდგომა არსებობს. მაგალითად:

* ვექტორული სივრცის განზომილება განისაზღვრება საბაზისო ვექტორების რაოდენობით.
* სიმრავლეთა კომბინატორული განზომილება განისაზღვრება მისი კომბინატორული თვისებების საფუძველზე და შეიძლება იყოს ნებისმიერი არაუარყოფითი რიცხვი .
* უფრო ზოგადი განმარტებები მოცემულია განზომილების თეორიაში
** ლებეგის განზომილება, ან ტოპოლოგიური განზომილება.
** მეტრული სივრცის ჰაუსდორფის განზომილება.
** მინკოვსკის განზომილება აღიარებს ფრაქტალების განზოგადებას, ხოლო მათი განზომილება შეიძლება იყოს ნებისმიერი არაუარყოფითი რიცხვი.

## ფიზიკაში 
სივრცითი ზომები: კლასიკური ფიზიკური თეორიები აღწერს სამგანზომილებიან ფიზიკურ ზომებს.

## მაგალითები 
[ბმული=//upload.wikimedia.org/wikipedia/commons/thumb/2/25/Squarecubetesseract.png/250px-Squarecubetesseract.png|მინი|250x250პქ| [კვადრატი, კუბი და ტესერაქტი შესაბამისად]]

* სიბრტყეზე წრის პოზიციის აღსაწერად საკმარისია სამი პარამეტრი: ცენტრისა და რადიუსის ორი კოორდინატი, ანუ წრეების სივრცე სიბრტყეზე სამგანზომილებიანია. იმავე ზედაპირზე წერტილების სივრცე ორგანზომილებიანია. მიუხედავად ამისა, თავად წრე — წრეზე წერტილების სივრცე — ერთგანზომილებიანია: მასზე არსებული ნებისმიერი წერტილი შეიძლება აღიწეროს ერთი პარამეტრით.
* ჩვენი პლანეტის ზედაპირის გაშვებული მოდელების ფარგლებში, დედამიწის ზედაპირზე ქალაქის პოზიციის დასადგენად (ქალაქი განიხილება არა როგორც ორგანზომილებიანი ობიექტი, არამედ როგორც წერტილი) საკმარისია ორი პარამეტრი, კერძოდ, გეოგრაფიული განედი და გეოგრაფიული გრძედი. შესაბამისად: ასეთ მოდელებში სივრცე ორგანზომილებიანია (შემოკლებით 2D, -დან).
* ჩვენი ფიზიკური რეალობის გაშვებული მოდელების ფარგლებში, ობიექტის, მაგალითად, თვითმფრინავის პოზიციის დასადგენად (თვითმფრინავი განიხილება არა როგორც სამგანზომილებიანი ობიექტი, არამედ როგორც წერტილი), უნდა მიუთითოთ სამი კოორდინატი — გრძედისა და განედის გარდა, თქვენ უნდა იცოდეთ სიმაღლე, რომელზეც ის მდებარეობს. შესაბამისად: ასეთ მოდელებში სივრცე სამგანზომილებიანია (3D). ამ სამ კოორდინატს შეიძლება დაემატოს მეოთხე (დრო), რომელიც აღწერს არა მხოლოდ თვითმფრინავის ამჟამინდელ პოზიციას, არამედ დროის მომენტსაც. თუ მოდელს დაამატებთ თვითმფრინავის ორიენტაციას, მაშინ დაემატება კიდევ სამი კოორდინატი და მოდელის შესაბამისი აბსტრაქტული სივრცე გახდება შვიდგანზომილებიანი.

## იხილეთ აგრეთვე 
* კოორდინატთა სისტემა
* მაღალი განზომილებები (მრავალგანზომილება)
* მრავალგანზომილებიანი დრო

## სქოლიო
კატეგორია:მათემატიკური კონცეფციები
კატეგორია:სივრცის განზომილება
კატეგორია:გეომეტრია
კატეგორია:მათემატიკური ტერმინები
ტავრიისკე (ხერსონის რაიონი)

**ტავრიისკე** () — სოფელი უკრაინაში. მდებარეობს ხერსონის ოლქის ხერსონის რაიონში. 2023 წელს სოფლის მოსახლეობა 210 კაცს შეადგენდა.

## რესურსები ინტერნეტში
* სოფლის ამინდი

კატეგორია:ხერსონის რაიონის სოფლები
ფარელის ქედი

**ფარელის ქედი** — რელიეფში კარგად გამოხატული საშუალომთიანი ქედი საქართველოში, ცაგერის მუნიციპალიტეტში. დასავლეთით ესაზღვრება მდინარე ცხენისწყლის ხეობა, ხოლო აღმოსავლეთით მდინარე ლაჯანურის ხეობა. ფარელის ქედის სიგრძეა 6 კმ, სიგანე 1 კმ-ზე მეტი. მაქსიმალური სიმაღლე 1354,1 მ (მთა ფარელი).

დასავლეთით იწყება ცხენისწყლის მარცხენა მხარეზე, ქალაქ ცაგერის ჩრდილოეთით. ვრცელდება ჯერ აღმოსავლეთით, ხოლო შემდეგ სამხრეთ-აღმოსავლეთით და მთავრდება მდინარე ლაჯანურის მარჯვენა მხარეზე, ორბელის კლდეკართან, სოფელ ორბელის სიახლოვეს. აგებულია ცარცული და ეოცენური კირქვებითა და ნაწილობრივ მერგელებით.

კარსტი და ჰიდროგრაფიული ქსელი სუსტად არის განვითარებული. ტექტონიკურად რაჭა-ლეჩხუმის სინკლინის ჩრდილო ფრთის შემადგენლობაშია. ქედის სამხრეთ-დასავლეთი საზღვარი კარგად არის გამოხატული და გადის დაახლოებით ორბელ–ცაგერის შემაერთებელი გზის გასწვრივ. კარგად იკვეთება საზღვარი ჩრდილო-აღმოსავლეთითაც, განსაკუთრებით მის დასავლეთ და აღმოსავლეთ ნაწილში, ხოლო შუაში, სადაც ხდება ამ ქედის დაკავშირება მთა ფარელიდან გამოყოფილი ტოტით ჩრდილოეთით მდებარე ქედთან, — შედარებით სუსტად.

ქედის თხემური ჩრდილო-დასავლეთი ნაწილი ვიწროა, ხოლო მთა ფარელის შემდეგ, მისი სამხრეთ-აღმოსავლეთი ნაწილი რამდენადმე ვაკიანია. ქედი დაფარულია ტყით და მისი ფერდობები ფლატიანია. მთა ფარელის ჩრდილო-დასავლეთით და სამხრეთ-აღმოსავლეთით ქედის თხემური ნაწილი თანდათანობით დაბლდება და ცხენისწყალსა და ლაჯანურთან მიახლოებისას ციცაბოდ წყდება დაახლოებით 400 მ-ანი სიმაღლის ფლატით.

## სქოლიო
კატეგორია:რაჭა-ლეჩხუმისა და ქვემო სვანეთის მხარის ქედები
რეზედასებრნი

**რეზედასებრნი** () — ყვავილოვან მცენარეთა ოჯახი. ბალახები, ნახევრად ბუჩქები, იშვიათად ბუჩქებია. ფოთლები მარტივი ან ფრთისებრ დაყოფილია. ყვავილები ორ- ან ცალსქესიანი, მომწვანო-თეთრიდან ყვითლამდე ან მოწითალომდეა, შეკრებილია მტევანში. ჯამი და გვირგვინი 2–8 თავისუფალი ნაწილისაგან შედგება (იშვიათად გვირგვინი არ აქვთ). მტვრიანები 3–4 ან მრავალია. ნაყოფი უპირატესად მრავალთესლიანი კოლოფია. გავრცელებული არიან კანარის კუნძულებიდან ჩრდილო-დასავლეთ ინდოეთამდე (უმრავლესობა ხმელთაშუაზღვისპირეთშია თავმოყრილი); *Oligomeris*-ის გვარის წარმომადგენლები გვხვდება აგრეთვე სამხრეთ აფრიკასა და ჩრდილოეთ ამერიკის სამხრეთ-დასავლეთ ნაწილში. ყველაზე მსხვილი გვარია რეზედა (*Reseda*).  და  ფართოდ გამოიყენება საღებავ მცენარეებად.  ერთ-ერთი პოპულარული საბაღე ერთწლოვანი მცენარეა, რომელსაც სასიამოვნო და გამძლე არომატი აქვს. რეზედასებრთა რამდენიმე სახეობის ეთეროვანი ზეთი მოთხოვნადია ძვირ პარფიუმერიაში.

## სქოლიო 
*
წვრილმარცვალა

**წვრილმარცვალა** — ქართული თეთრყურძნიანი სელექციური საღვინე ვაზის ჯიში. 

გამოყვანილია ვასილ ბესტავაშვილის მიერ 1950 წელს შასლასა თეთრისა და გორული მწვანეს შეჯვარებით.

## ბოტანიკური აღწერა
ზრდასრული ფოთოლი საშუალო ზომისაა, მორგვალო ან მცირედ განივოვალური. ხუთნაკვთიანი, ღრმად დანაკვთული. ფოთლის ქვედა მხარის შებუსვა თხელ ჯაგრისებრია. ყვავილი ორსქესიანია. მტევანი კონუსური, ზოგჯერ ცილინდრულ-კონუსური ფორმისაა, მოგრძო, საშუალო სიკუმსის ან კუმსი. მარცვალი საშუალო ზომისაა, მრგვალი, მომწვანო-მოყვითალო, მზის მხარეს მოყავისფრო ლაქებით. საშუალო სისქის კანი დაფარული აქვს თხელი ცვილისებრი ფიფქით. კანი ადვილად სცილდება რბილობს. რბილობი საშუალო სიმკვრივისა და საშუალო წვნიანია. წვენი ტკბილია, სასიამოვნო გემოთი.

ვაზი ძლიერი ზრდისა და უხვმოსავლიანია. საჰექტარო მოსავლიანობა 10 ტონაა. სრულ სიმწიფეში სექტემბრის პირველ ნახევარში შედის. ყურძნის სიმწიფის პერიოდში მისი შაქრიანობა აღწევს 21%-ს, ხოლო მჟავიანობა — 7.1 გ/ლ-ს.

გამოიყენება სუფრის თეთრი მშრალი ღვინის დასამზადებლად.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 563-564

კატეგორია:ვაზის თეთრყურძნიანი სელექციური საღვინე ქართული ჯიშები
წყნარი ოკეანის პორტებისა და ნავსადგურების სია

ქვემოთ მოცემულია წყნარი ოკეანის პორტებისა და ნავსადგურების სია.

## სია
==გალერ

File:PortOVan.jpg|ვანკუვერის პორტი, კანადა. ქვეყნის მასშტაბით და ჩრდილოეთ ამერიკის დასავლეთ სანაპიროზე ტვირთის საერთო კუბური მოცულობით უდიდესი პორტი
File:Kobe Mosaic06s4s3200.jpg|კობეს პორტი, იაპონია
File:TsuenWan overview 20070709.jpg|ჰონგ-კონგის პორტი, ჩინეტი
File:Kaohsiung Taiwan Ship-En-Cheng-01.jpg|კაოსიუნგის პორტი, ტაივანი
File:Singapore from above.jpg|სინგაპურის პორტი, სინგაპური
File:Aerial view of the port of Manila, 2019.jpg|მანილის პორტი, ფილიპინები

## Notes
* Port with a drydock
* ჩრდილოეთი ამერიკა Port Container Traffic 2006 Port Ranking by TEUs.

## სქოლიო
*
წყნარი ოკეანე
პუერტოლასი

**პუერტოლასი** () — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სობრარბეს კომარკის შემადგენლობაში.  ფართობი — 100,00 კმ². მოსახლეობა — 213 კაცი (2020 წ.).

## იხილეთ აგრეთვე
* უესკის მუნიციპალიტეტები

## რესურსები ინტერნეტში
* პუერტოლასის მუნიციპალიტეტის ოფიციალური საიტი
* Gran Enciclopedia Aragonesa - პუერტოლასი 

## სქოლიო
კატეგორია:უესკის მუნიციპალიტეტები
ადანერო

**ადანერო** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ლა-მორანიის კომარკის შემადგენლობაში.  ფართობი — 31,42 კმ². მოსახლეობა — 211 კაცი (2020 წ.).

## იხილეთ აგრეთვე
* ავილის მუნიციპალიტეტები

## რესურსები ინტერნეტში
* ადანეროს მუნიციპალიტეტის ოფიციალური საიტი

## სქოლიო
კატეგორია:ავილის მუნიციპალიტეტები
ბერეგოვე (დასახლება)

**ბერეგოვე** () — დასახლება უკრაინაში. მდებარეობს ხერსონის ოლქის ხერსონის რაიონში. 2013 წელს სოფლის მოსახლეობა 115 კაცს შეადგენდა.

## რესურსები ინტერნეტში
* დასახლების ამინდი

კატეგორია:ხერსონის რაიონის დასახლებები
ბარობო

**ბარობო** (ოფიციალურად **ბარობოს მუნიციპალიტეტი**; ; ) ― მესამე კლასის მუნიციპალიტეტი სამხრეთ სურიგაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 53 146 ადამიანს შეადგენს. მოიცავს 21 ბარანგაის.

## კლიმატი
## რესურსები ინტერნეტში
*Barobo Profile at PhilAtlas.com
*Barobo Profile at the DTI Cities and Municipalities Competitive Index 
*Philippine Census Information
*Local Governance Performance Management System

## სქოლიო
კატეგორია:სამხრეთ სურიგაოს მუნიციპალიტეტები
ბეჭდების მბრძანებელი: ძალაუფლების ბეჭდები

„**ბეჭდების მბრძანებელი: ძალაუფლების ბეჭდები**“ () — ამერიკული ფენტეზი სერიალი, რომელიც დაფუძებულია ჯონ რონალდ რუელ ტოლკინის ეპიკური ფენტეზის ჟანრის რომანზე „ბეჭდების მბრძანებელი“ და მის დანართებზე. სერიალი შექმნილია Amazon Studios მიერ. მასში მოვლენები ვითარდება შუახმელეთის მეორე ეპოქაში,  „ჰობიტსა“ და „ბეჭდების მბრძანებელში“ მოთხრობილ მოვლენებამდე რამდენიმე ათასი წლით ადრე.

## რესურსები ინტერნეტში
* 
* 


კატეგორია:2022 წელს დაწყებული ამერიკული ტელესერიალები
კატეგორია:Amazon Studios-ის ტელესერიალები
კატეგორია:ტელესერიალები ანბანის მიხედვით
ჯუჯა რექსი

220პქ|მინი|მარჯვნივ
**ჯუჯა რექსი** — მოკლებალნიანი ბოცვრის ჯიში. გამოყვანილია ჩვეულებრივი რექსის შემდეგ. 2000 წლის დეკემბერში ავსტრიის ქალაქ ველსში წარმოადგინეს ჯუჯა რექსი სამი სხვადასხვა შეფერილობით: კასტორი (თახვის ტყავის ფერი), შავი და რენი (თეთრ ფონზე ქაოსურადაა განლაგებული რუხი ან შავი ლაქები). ბოცვრის მასა 1,5 კგ-ს არ აღემატება. ჰყავთ მხოლოდ როგორც სახლის შინაური ცხოველი.

## სქოლიო 
კატეგორია:ბოცვრის ჯიშები
Walkabout (დაკარგულები)

**Walkabout** ― ამერიკული სატელევიზიო შოუს, დაკარგულების პირველი სეზონის მეოთხე ეპიზოდი. ეპიზოდის რეჟისორია ჯეკ ბენდერი, ხოლო სცენარის ავტორია დევიდ ფიური. ეპიზოდი პირველად 2004 წლის 13 ოქტომბერს აშშ-ში The American Broadcasting Company-ის ეთერში გაუშვეს.

ეპიზოდი ჯონ ლოკზეა (ტერი ო'ქუინი) ფოკუსირებული. ფლეშბექებში ტელესერიალის ერთ-ერთი პირველი სიუჟეტური მოულოდნელობა იკვეთება: ჯონ ლოკი წელს ქვევით პარალიზებულია და ცდილობს, Walkabout ტურში მიიღოს მონაწილეობა. კატასტროფის შემდეგ მოვლენებში ლოკი ჯუნგლებში ველურ ტახზე ნადირობის მისიას ხელმძღვანელობს, რათა Oceanic 815-ის გადარჩენილი მგზავრები საკვებით მოამარაგოს. დანარჩენი მგზავრები თვითმფრინავის კორპუსის (ფიუზელაჟი) დაწვას გადაწყვეტენ.

ეპიზოდი დაახლოებით 18.16 მილიონმა შინამეურნეობამ ნახა და კრიტიკოსებისგან დადებითი შეფასებები მიიღო. შემდეგში Walkabout ტელესერიალის ერთ-ერთ საუკეთესო ეპიზოდად მიიჩნიეს.

## რესურსები ინტერნეტში
*"Walkabout"  at ABC
*

კატეგორია:დაკარგულების (სეზონი 1) ეპიზოდები
თეთრი კურდღელი (დაკარგულები)

**თეთრი კურდღელი** ― ამერიკული სატელევიზიო შოუს, დაკარგულების პირველი სეზონის მეხუთე ეპიზოდი. ეპიზოდის რეჟისორია კევინ ჰუკსი, ხოლო სცენარის ავტორია ქრისტიან ტეილორი. ეპიზოდი პირველად 2004 წლის 20 ოქტომბერს აშშ-ში The American Broadcasting Company-ის ეთერში გაუშვეს.

ეპიზოდი ჯეკ შეპარდის (მეთიუ ფოქსი) ირგვლივ ვითარდება. ფლეშბექებში მისი წარსული ჩანს, მათ შორის ბავშვობა და მისი მოგზაურობა ავსტრალიაში წასული მამის, ქრისტიან შეპარდის მოსაძებნად. კატასტროფის შემდეგ მოვლენებში თვითმფრინავის გადარჩენილი მგზავრები აცნობიერებენ, რომ მტკნარი წყლის პრობლემა აქვთ. ჯეკი მგზავრებს შორის კონფლიქტის მოგვარებას ცდილობს, გარდაცვლილი მამა ელანდება და ჰალუცინაციას მისდევს, რის შემდეგაც ჯუნგლებში მტკნარ წყალს იპოვის.

ეპიზოდი დაახლოებით 16.82 მილიონმა შინამეურნეობამ ნახა და კრიტიკოსებისგან მეტწილად დადებითი შეფასებები მიიღო. ეპიზოდის გაშვების შემდეგ ABC-მ დაკარგულების მთლიანი სეზონის გადაღება გადაწყვიტა და დაგეგმილ 13 ეპიზოდს კიდევ 9 ეპიზოდი დაამატეს.

## რესურსები ინტერნეტში
* "White Rabbit" at ABC
* 

კატეგორია:დაკარგულების (სეზონი 1) ეპიზოდები
პარამეტრი

**პარამეტრი** (; ვზომავ, ვუფარდებ) — რაიმე მოწყობილობის ან დანადგარისათვის დამახასიათებელი სიდიდე, მისი ცალკეული თვისება ან მუშაობის რეჟიმი, რაც მიღებულია როგორც ძირითადი მონაცემები.

1.მათემატიკაში: სიდიდე, რომელიც შედის მათემატიკურ ფორმულაში და თავის მუდმივ მნიშვნელობას ინარჩუნებს მხოლოდ მოცემული ამოცანის პირობებში.

2.ფიზიკაში: რაიმე საგნის ან მოვლენის ძირითადი თვისებების დამახასიათებელი სიდიდე ან სიდიდეები.

პარამეტრს უფრო კონკრეტული მნიშვნელობები აქვს სხვადასხვა სფეროში: ინჟინერიაში, კომპიუტერულ პროგრამირებაში, სტატისტიკაში, ლოგიკაში, ლინგვისტიკასა და ელექტრონულ მუსიკალურ კომპოზიციებში. არსებობს ასევე მისი ფართე სპექტრით გამოყენების შემთხვევები. გამსაკუთრებით არასამეცნიერო კონტექსტში, სადაც გამოიყენება განმსაზღვრელი მახასიათებლების ან საზღვრების მახასიათებლად. მაგალითად: „ტესტური პარამეტრები“ ან „თამაშის პარამეტრები“.

## რესურსები ინტერნეტში
* ტექნიკური ტერმინოლოგია (ქართულ-რუსული)

## სქოლიო
კატეგორია:მათემატიკური ტერმინები
ტაბულა რაზა (დაკარგულები)

**ტაბულა რაზა** ― ამერიკული სატელევიზიო შოუს, დაკარგულების პირველი სეზონის მესამე ეპიზოდი. ეპიზოდის რეჟისორია ჯეკ ბენდერი, ხოლო სცენარის ავტორია დეიმონ ლინდელოფი. ეპიზოდი პირველად 2004 წლის 6 ოქტომბერს აშშ-ში The American Broadcasting Company-ის ეთერში გაუშვეს.

ეპიზოდის ფლეშბექებში ქეით ოსტინის (ევანჯელინ ლილი) ისტორიაა მოთხრობილი. მას ავსტრალიაში აშშ-ის მარშალი ედვარდ მარსი (ფრედრიკ ლეინი) იჭერს. კატასტროფის შემდეგ ჯეკ შეპარდი (მეთიუ ფოქსი) და ჰიუგო „ჰორლი“ რეიესი (ხორხე გარსია) იგებენ, რომ ქეითი ეჭვმიტანილი და გაქცეულია, როდესაც ჯეკი Oceanic 815-ის ჩამოვარდნის შემდეგ მარშალის ჭრილობებს მკურნალობს. ეპიზოდი აშშ-ში დაახლოებით 16.54 მილიონმა შინამეურნეობამ ნახა. ეპიზოდს კრიტიკოსებისგან არაერთგვაროვანი შეფასებები მოჰყვა. ტაბულა რაზა პირველი ეპიზოდია, რომელშიც „დაკარგულების წინა სერიაში“ სექცია გამოჩნდა, რომელიც შემდეგში სერიების დასაწყისში ჩნდება და წინა ეპიზოდებში განვითარებულ მოვლენებს ძალიან მოკლედ მიმოიხილავს. ეპიზოდის სახელწოდება ფილოსოფიურ იდეას შეესაბამება, რომელიც ეპიზოდის ბოლოსაა გაჟღერებული, როცა ჯეკი ქეითს ეუბნება, რომ რეის 815-ის გადარჩენილმა მგზავრებმა შეიძლება ახალი ცხოვრება დაიწყონ.

## რესურსები ინტერნეტში
*"Tabula Rasa" at ABC
*

## სქოლიო
კატეგორია:დაკარგულების (სეზონი 1) ეპიზოდები
ლიზ ტრასი

**მერი ელიზაბეთ ტრასი** ( დ. 26 ივლისი, 1975, ოქსფორდი, გაერთიანებული სამეფო) — ბრიტანელი პოლიტიკოსი და გაერთიანებული სამეფოს პრემიერ-მინისტრი 2022 წლის 6 სექტემბრიდან. 2019-2022 წლებში იყო ქალთა საკითხებისა და თანასწორობის მინისტრი, ხოლო 2021 წლის 15 სექტემბრიდან - 2022 წლის 6 სექტემბრამდე გაერთიანებული სამეფოს საგარეო საქმეთა მინისტრის თანამდებობას იკავებდა. მან გაერთიანებული სამეფოს პრემიერ-მინისტრის პოსტი 2022 წლის 25 ოქტომბერს დატოვა. ლიზ ტრასი გაერთიანებული სამეფოს პრემიერ-მინისტრის პოსტზე ყველაზე ხანმოკლე ვადით არჩეული პირია.

## რესურსები ინტერნეტში
კატეგორია:დაბადებული 26 ივლისი
კატეგორია:დაბადებული 1975
კატეგორია:ბრიტანელი პოლიტიკოსები
კატეგორია:გაერთიანებული სამეფოს პრემიერ-მინისტრები
კატეგორია:გაერთიანებული სამეფოს პრემიერ-მინისტრები XXI საუკუნეში
კატეგორია:ევროპის ქალი პრემიერ-მინისტრები
კატეგორია:ქალი პრემიერ-მინისტრები
კატეგორია:XXI საუკუნის ქალი პრემიერ-მინისტრები
კატეგორია:ცოცხალი ადამიანები
ჯორაჰ მორმონტი

300px|მინი
**ჯორაჰ მორმონტი** () — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა შოტლანდიელმა მსახიობმა იენ გლენმა.

სერ ჯორა მორმონტი, იყო ვესტეროსიდან გადასახლებული ჩრდილოელი ლორდი. მან ფიცი დადო თავისი დევნილი თანანამემალის დეინერის ტარგარიენის მიმართ, ტარგარიანების ოჯახის ბოლო შთამომავალი რომელიც იყო რკინის ტახტის პრეტენდენტი, ის იყო პირველი რომელიც დაეხმარა დეინერისი მორგებოდა ცხოვრებას როგორც, დოთრაკების ხალესი. 

თავდაპირველად, ჯორა მუშაობდა ვარისის ჯაშუშად, მეფე რობერტ ბარათეონის მზვერავისთვის და უგზავნიდა ინფორმაციას ვისერის ტარგარიენის მცდელობების შესახებ ტახტის დაბრუნებისთვის. თუმცა, ის ხდება დეინერის ტარგარიენის ერთგული მსახური. მას შემდეგ რაც დეინერისი სიკვდილს გადაარჩინა, ის წყვეტს ვარისისთვის მოხსენებების გაგზავნას, უგულებელყოფს ოფიციალურ სამეფო შეწყალებას, რომელიც მას ვესტეროსში დაბრუნების საშუალებას აძლევდა. მას ასევე განუვითარდა ძლიერი, მაგრამ უპასუხო გრძნობები დედოფლის მიმართ.

როდესაც დეინერისი შეიტყობს მისი წარსულში ჯაშუშობის შესახებ, ის გაათავისუფლეს დედოფლის სამსახურიდან. მოგვიანებით მან შეიპყრო ტირიონ ლანისტერი იმ იმედით, რომ შეძლებდა დედოფლის სამსახურში დაბრუნებას, როდესაც ჯორას ტირიონი დედოფალთან მიჰყავდა ის დაინფიცირდა ვალირიაში. დეინერისთან დაბრუნებისას, ამჯერად ტირიონთან ერთად, მონათფლობელებმა შეიპყრეს და მირინის საბრძოლო ორმოებში გაყიდეს. მას შემდეგ რაც ჯორამ გადაარჩინა სიცოცხლეს ჰარპიის ვაჟებისგან და დოთრაკებისგან, დეინერისმა დააბრუნა იგი თავის სამსახურში და უბრძანა, რომ დაბრუნებულიყო მასთან, მას შემდეგ რაც იპოვიდა დაავადების განკურნების გზას, რაც საბოლოოდ შეძლო. ციტადელის თანამშრომელი სემუელ ტარლის საშუალებით.

დრაგონსტოუნზე მათი გაერთიანების შემდეგ, ის კიდევ უფრო ეხმარება დენერისს, რათა სერსეი ლანისტერს წარუდგინოს მტკიცებულება მიცვალებულთა არმიის არსებობის დასამტკიცებლად. მეფის საბიჯელში ის უერთდება ჩრდილოელებს ღამის მეფის წინააღმდეგ ბრძოლაში. ვინტერფელის ბრძოლაში მონაწილე ჯორა მოკვდა დედოფლის დასაცავად.

## ბიოგრაფია 
სერ ჯორა მორმონტი არის ჯეორ მორმონტის ერთადერთი ვაჟი. მორმონტები არიან დათვის კუნძულის ლორდები რომლებიც არიან ჩრდილოეთის მმართველი გვარის სტარკების მებაირაღეები. ჯორამ ახალგაზრდობაში მალევე მოახერხა სახელის მოხვეჭა, ის მონაწილეობდა პაიკის ალყაში გრეიჯოების აჯანყების დროს, რისთვისაც იგი გახდა რაინდი. მამამისი მოგვიანებით ნებაყოფლობით შეუერთდა ღამის გუშაგს, რათა ჯორა გამხდარიყო დათვის კუნძულის ლორდი.

ჯორას ცოლი შეჩვეული იყო მდიდრულ ცხოვრებას, ამიტომაც მისი სურვილების ასრულებისთვის დიდ ფულს ხარჯავდა, რის გამოც დაედო დიდი ვალი, ამიტომაც მან თავის მიწაზე დაჭერილი ბრაკონიერების მონად გაყიდვა დაიწყო, ეს რომ გაიგო ლორდ ედარდ სტარკმა მისი დასჯა ბრძანა, მაგრამ ჯორამ მოახერხა ვესტეროსიდან გაქცევა. ამის გამო ჯორას როგორც რაინდის და ყოფილი ლორდის ღირსება შელახული იყო. 

## ლიტერატურა
*ჯორა მორმონტი 

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
ბილოზერკა (დაბა)

**ბილოზერკა** () — დაბა უკრაინაში. მდებარეობს ხერსონის ოლქის ბერისლავის რაიონში. 2023 წელს დაბის მოსახლეობა 4500 კაცს შეადგენდა.

## რესურსები ინტერნეტში
* დაბის ამინდი

კატეგორია:ხერსონის რაიონის დაბები
სახელმწიფო გადატრიალების მცდელობა უკრაინაში (2022)

**სახელმწიფო გადატრიალების მცდელობა უკრაინაში (2022)** — რუსეთის უშიშროების ფედერალური სამსახურის (FSB) წარუმატებელი მცდელობა უკრაინის მთავრობის დამხობისა და პრორუსული მმართველობის დამყარების მიზნით უკრაინის სხვადასხვა ქალაქში ქალაქების, შემდგომში რუსეთის არმიისთვის გადაცემის მიზნით უკრაინაში შეჭრისას. რუსეთის სადაზვერვო სააგენტო FSB-სა და დაქირავებული ATO-ს ვეტერანებს უნდა განეხორციელებინათ გადატრიალება 2022 წლის თებერვალში, რუსეთის უკრაინაში შეჭრის დასაწყისში, თუმცა გადატრიალების გეგმა საბოლოოდ გაუქმდა იმის გამო, რომ ადამიანები, რომლებიც გადატრიალებაში მონაწილეობდნენ, დააკავეს. უკრაინის უშიშროების სამსახურმა (SBU).

## გადატრიალების გეგმა 
გადატრიალების დაგეგმვა დაიწყო არაუგვიანეს 2021 წლის ზაფხულისა. დაკავებული აგენტის თქმით, რომელიც გადატრიალებაში მონაწილეობდა, უკრაინაში რუსეთის შეჭრის დასაწყისში, რუსეთს უნდა გაეგზავნა მიმართვა უკრაინის ამჟამინდელ ხელისუფლებასთან, რომელშიც რუსეთი მოუწოდებს უკრაინის ხელისუფლებას, დანებდეს და თუ უკრაინა უარს იტყვის, პრორუსული აგენტები მოაწყობენ გადატრიალებას. პირველ რიგში, მათ უნდა მოეწყოთ ინციდენტები როგორც კიევში, ასევე უკრაინა-დნესტრისპირეთის საზღვარზე, რაც შეჭრის საბაბს ქმნიდა. შეჭრის დაწყების შემდეგ, აგენტებმა დაიწყებდნენ ადმინისტრაციული შენობების დაკავებას უკრაინის სხვადასხვა ქალაქში, რასაც მოჰყვებოდა პრორუსული ხელმძღვანელობის დასმა ამ დასახლებულ პუნქტებში, უკრაინის ქალაქების დათმობა და რუსეთის ჯარებისთვის გადაცემა. ასევე დაგეგმილი იყო ყალბი სისხლის გამოყენება არეულობის დროს. გადატრიალების შემდეგ, უზენაესი რადა უნდა დაშლილიყო და შეცვლილიყო პრორუსული სახალხო რადით, რომელსაც უნდა შეესრულებინა პრორუსული მარიონეტული მთავრობის როლი უკრაინის ოკუპირებულ ტერიტორიაზე და დასავლეთ უკრაინაში ახლად შექმნილ სახალხო რესპუბლიკებში. გეგმა საბოლოოდ გაუქმდა იმის გამო, რომ გადატრიალების ორგანიზატორი და საკვანძო პირები SBU-მ დააკავა ჩერკასის, ოდესის, ივანო-ფრანკოვსკის და ხმელნიცკის ოლქებში,  მაგრამ სანამ მათ დააკავებდნენ, აგენტებმა მოახერხეს ერთი წარმატებული ოპერაციის ჩატარება, რომლის მიზანი იყო ჩერნობილის დანებება.

## რეაქციები 
რუსეთის საგარეო საქმეთა სამინისტრომ გადატრიალების შესახებ განცხადებებს „დეზინფორმაცია“ უწოდა და ბრიტანეთი და ნატო უკრაინის გარშემო „დაძაბულობის ესკალაციაში“ დაადანაშაულა, ხოლო რუსეთის დიპლომატიური დეპარტამენტი აცხადებდა, რომ „ჩვენ კატეგორიულად მოვუწოდებთ ლონდონს, შეწყვიტოს სულელური რიტორიკული პროვოკაციები, რომლებიც ძალიან საშიშია ამჟამინდელ მწვავე ვითარებაში და წვლილი შეიტანოს რეალურ დიპლომატიურ ძალისხმევაში ევროპის უსაფრთხოების საიმედო გარანტიების უზრუნველსაყოფად.“

უკრაინელი პოლიტიკოსი ევგენი მურაევი, რომელიც, Sky News-ის ცნობით, უკრაინის ახალი ლიდერის პოტენციურ კანდიდატად განიხილებოდა, ბრალდებას უწოდებს „სისულელეს“.

## იხილეთ აგრეთვე 
* ვოლოდიმირ ზელენსკის მკვლელობისა და გატაცების მცდელობები

## სქოლიო
კატეგორია:რუსეთის შეჭრა უკრაინაში (2022)
კატეგორია:2022 წელი უკრაინაში
მარიატაგი

**მარიატაგი** (ოფიციალურად **მარიატაგის მუნიციპალიტეტი**; ; ) ― მესამე კლასის მუნიციპალიტეტი სამხრეთ სურიგაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 19 441 ადამიანს შეადგენს. მოიცავს 12 ბარანგაის. 1955 წლამდე მუნიციპალიტეტს **ოტეისა** ეწოდებოდა.

## კლიმატი
## რესურსები ინტერნეტში
*Marihatag Profile at PhilAtlas.com
*Marihatag Profile at the DTI Cities and Municipalities Competitive Index
*Philippine Census Information
*Local Governance Performance Management System 

## სქოლიო
კატეგორია:სამხრეთ სურიგაოს მუნიციპალიტეტები
ვოლოდიმირ ზელენსკის მკვლელობისა და გატაცების მცდელობები

[ბმული=//upload.wikimedia.org/wikipedia/commons/thumb/9/9c/Volodymyr_Zelensky_Official_portrait.jpg/220px-Volodymyr_Zelensky_Official_portrait.jpg|მინი| [ვოლოდიმირ ზელენსკი|ვოლოდიმირ ზელენსკის ოფიციალური პორტრეტი 2019 წელს. ზელენსკი გადაურჩა მკვლელობის რამდენიმე მცდელობას 2022 წელს უკრაინაში რუსეთის შეჭრის დროს]]

უკრაინის მთავრობის ოფიციალური პირების და საინფორმაციო წყაროების ცნობით, უკრაინის პრეზიდენტი ვოლოდიმირ ზელენსკი გადაურჩა პრორუსი და რუსი აგენტების მიერ მკვლელობისა და გატაცების მცდელობებს.

## ფონი 
2022 წლის უკრაინაში რუსეთის შეჭრის სწრაფად დასასრულებლად, რუსეთი გეგმავდა ჯგუფების შეყვანას კიევში, უკრაინის დედაქალაქში, რათა გაენადგურებინა უკრაინის ხელმძღვანელობა. პრეზიდენტის მრჩეველმა მიხაილო პოდოლიაკმა განაცხადა, რომ „რუსეთის მთავარი განზრახვა არის ქვეყნის უმაღლესი ხელმძღვანელობის ჩამოგდება, მაქსიმალური პანიკის შექმნა და საკუთარი მარიონეტული მთავრობის დამყარება“.

## მცდელობები 
უკრაინის მთავრობის ცნობით, 2022 წლის თებერვლის დასაწყისში, რუსეთის პრეზიდენტმა ვლადიმერ პუტინმა ჩეჩნეთის ლიდერს რამზან კადიროვს დაავალა უკრაინელი ლიდერების ლიკვიდაცია. მარტის დასაწყისში, უკრაინის დაზვერვამ განაცხადა, რომ ზელენსკის მოსაკლავად გაგზავნილი ჩეჩენი კომანდოსები „ლიკვიდირებული არიან“, უკრაინის მიმართ სიმპათიური FSB-ის აგენტების დახმარებით.

2022 წლის თებერვლის ბოლოსთვის ვაგნერის ჯგუფიდან 400-ზე მეტი რუსი დაქირავებული მებრძოლი იმყოფებოდა კიევში, ზელენსკის მკვლელობისა და მთავრობის დესტაბილიზაციის ბრძანებით.

## მცდელობების რაოდენობა 
კონფლიქტის დროს იყო ურთიერთსაწინააღმდეგო ცნობები ზელენსკის წინააღმდეგ განხორციელებული მკვლელობის მცდელობების შესახებ. პრეზიდენტის მრჩეველმა პოდოლიაკმა უკრაინულ საინფორმაციო გამოშვებასთან საუბრისას ამ საკითხზე თქვა: „ჩვენი უცხოელი პარტნიორები საუბრობენ ორ-სამ მცდელობაზე. მე მჯერა, რომ იყო ათზე მეტი მცდელობა“.

გარდა ამისა, შაბათს, 2022 წლის 26 თებერვალს, კიევის გარეუბანში აღკვეთეს ჩეჩენი დაქირავებული მებრძოლების ჯგუფი, რომლებიც სავარაუდოდ მკვლელები იყვნენ.

2022 წლის მარტის დასაწყისში უკრაინის ეროვნული უშიშროების საბჭოს ხელმძღვანელმა ოლექსი დანილოვმა განაცხადა, რომ ზელენსკი ერთ კვირაში სამ მკვლელობის მცდელობას გადაურჩა. დანილოვმა აღიარა რუსეთის უშიშროების ფედერალური სამსახურის (FSB) ომის მოწინააღმდეგე დაზვერვის ოფიცრებისგან დახმარების მიღება, ეს ოფიცრები უკრაინას აწვდიდნენ ინფორმაციას ჩეჩნეთიდან მკვლელთა ორი ჯგუფის მიერ დაგეგმილი თავდასხმების შესახებ.

## პასუხი 
CBS-თან ინტერვიუში აშშ-ის სახელმწიფო მდივანმა ანტონი ბლინკენმა განაცხადა, რომ უკრაინის მთავრობა ემზადებოდა ზელენსკის პოტენციური სიკვდილისთვის შეჭრაში, მაგრამ დამატებითი დეტალები არ გაამჟღავნა.

## იხილეთ აგრეთვე
* უკრაინაში სახელმწიფო გადატრიალების მცდელობა (2022)

## სქოლიო
კატეგორია:რუსეთის შეჭრა უკრაინაში (2022)
ბეზვოდნე (ბერისლავის რაიონი)

**ბეზვოდნე** () — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 70 კაცს შეადგენდა.

## რესურსები ინტერნეტში
* სოფლის ამინდი

კატეგორია:ბერისლავის რაიონის სოფლები
მისანდეი

300px|მინი
**მისანდეი** () — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ინგლისელმა მსახიობმა ნატალი ემანუელმა.

მისანდეი იყო პოლიგლოტი მონა ნაათის კუნძულებიდან, რომელიც ასტაპორში კრაზნის მო ნაკლოზს ემსახურებოდა, სანამ ის არ გაათავისუფლა დეინერის ტარგარიენმა, მას შემდეგ დედოფალს ის სიკვდილამდე ემსახურებოდა და მისი ერთ-ერთი ყველაზე სანდო მრჩეველი იყო.

## ბიოგრაფია 
მისანდეი დაიბადა ნაათის კუნძულებზე რომელიც ზაფხულის ზღვაში მდებარეობს. იგი ახალგაზრდა ასაკში დაიმონეს და წაიყვანეს მონათა ყურეში ესოსში, სადაც ის გაზარდეს როგორც თარჯიმანი და ემსახურებოდა კრაზნის მო ნალოზს, ასტაპორის ერთ-ერთ ყველაზე მდიდარ ოსტატს. 

მისანდეი ლაპარაკობს 19 ენაზე მაღალ ვალირიულის ჩათვლით და ასევე ერკვევა მკვდარ ენებშიც.

## ტელეადაპტაცია 
მისანდეის როლი შეასრულა ინგლისელმა მსახიობმა ნატალი ემანუელმა. მსახიობს და მის პერსონაჟს ბევრი გულშემატკივარი ყავდა, რომლებსაც მოგვიანებით უარყოფითი რეაქცია ჰქონდათ სერიალში მის სიკვდილზე.  მან ერთ-ერთ ინტერვიუში გაამახვილა ყურადღება მისანდეისა და *რუხი ჭიის* რომანზე, უწოდა მას „საყვარელი“ და თქვა რომ ნასიამოვნები იყო მის კოლეგასთან ჯეიკობ ანდერსონთან მუშაობით.

## რესურსები ინტერნეტში
*მისანდეი
*ნატალი ემანუელის ინტერვიუ

## სქოლიო
კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
ავთანდილ ისაკაძე

**ავთანდილ ისაკაძე** (დ. 7 სექტემბერი, 1948, თბილისი) — ქართველი ექიმი.

## ბიოგრაფია
1972 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1973–1994 წლებში იყო თბილისის სახელმწიფო სამედიცინო უნივერსიტეტის თერაპიის კათედრის უფროსი ლაბორანტი, ასისტენტი, დოცენტი. 1987–1989 წლებში თერაპიის სამეცნიერო კვლევითი ინსტიტუტის კლინიკური განყოფილების უფროსი მეცნიერ–თანამშრომელი. 1994 წლიდან თბილისის სახელმწიფო სამედიცინო უნივერსიტეტის თერაპიის კათედრის პროფესორი და საქართველოს ჯანდაცვის სამინისტროს აკრედიტაცია–ლიცენზიების განყოფილების უფროსი. ავტორია 75 სამეცნიერო ნაშრომის, რომლებიც ეხება თერაპიის, კარდიოლოგიის, კლინიკური ფარმაკოლოგიისა და ექსპერიმენტული მორფოლოგიის პრობლემებს.

საკანდიდატო დისერტაციის თემა — „კორდარონის მოქმედება გულის იშემიური დაავადებისას“, დაიცვა 1979 წელს.

სადოქტორო დისერტაციის თემა — „ძირითადი ანტიანგინური პრეპარატებით კომბინირებული მკურნალობის გავლენა სისხლის მიმოქცევის სისტემაზე გულის ქრონიკული იშემიური დაავადებისას“, დაიცვა 1991 წელს.

## ბიბლიოგრაფია
* ფილტვისმიერი გული (Cor pulmonale): ეტიოლოგია, პათოგენეზი და პათანატომია, კლინიკა, დიაგნოსტიკა, მკურნალობა, თბილისი, გეორგიკა, 2013, გვ. 140 ISBN 9789941054037
* მოციმციმე არითმია (ეტიოლოგია, პათოგენეზი და პათანატომია, კლინიკა, დიაგნოზი, დიფერენციული დიაგნოზი, მკურნალობა): დამხმ. სახელმძღვ. სტუდენტებისათვის, რეზიდენტებისათვის და ექიმებისათვის, თბილისი, გეორგიკა, 2011, გვ. 172 ISBN 9789941036385
* სუპრავენტრიკულური და პარკუჭოვანი პაროქსიზმული ტაქიკარდია: ეტიოლოგია, პათოგენეზი, კლინიკა, დიაგნოსტიკა, მკურნალობა: სახელმძღვ. სტუდენტებისათვის, რეზიდენტებისათვის და ექიმებისათვის, თბილისი, გეორგიკა, 2010, გვ. 176 ISBN 9789941030482

## ლიტერატურა
* ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, თბ., 2000 გვ. 133

## რესურსები ინტერნეტში
კატეგორია:დაბადებული 7 სექტემბერი
კატეგორია:დაბადებული 1948
კატეგორია:თბილისში დაბადებულები
კატეგორია:ქართველი თერაპევტები
მელისანდრა

220px|მინი
**მელისანდრა** () — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ნიდერლანდელმა მსახიობმა კერის ვან ჰოუტენმა.

მელისანდრე, რომელსაც ხშირად უწოდებენ წითელ ქალს ან წითელ ჯადოქარს, იყო წითელი მღვდელმსახური რლორის რელიგიაში და მეფე სტანის ბარათეონის ახლო მრჩეველი რკინის ტახტის ასაღებად მის კამპანიაში.

სტანისის გარდაცვალების შემდეგ მან გააცოცხლა ჯონ სნოუ და ემსახურებოდა მას მრჩევლად, სანამ არ გააძევეს.

საბოლოოდ, მელისანდრი მონაწილეობდა ღამის მეფის წინააღმდეგ ფინალურ ბრძოლაში, რლორის ძალაუფლებით.

## ბიოგრაფია 
მელისანდრე მთავარ მოვლენებამდე რამდენიმე ათეული წლით ადრე დაიბადა, შესაძლოა სახელით „Melony“. როგორც მონა, იგი გაყიდეს წითელ ტაძარში და აღზარდეს ქურუმობისთვის. მიაჩნდა რომ სტანის ბარათეონი იყო მისი ღმერთის რჩეული, სახელად აზორ აჰაი, მითიური მესიის რეინკარნაცია, რომელიც მისი რწმენით წინასწარმეტყველი იყო, იგი გაემგზავრა სტანის ბარათეონის სასახლეში, რომელიც დრაგონსტოუნზე მდებარეობს. სატახტოთა თამაშის მოვლენების დროს იგი ტაივინ ლანისტერმა მოიხსენია როგორც „ჩრდილოვანი დამლაგებელი აშაიდან“ ტირიონ ლანისტერთან მოჩურჩულე ტყეში საუბრის დროს. 

ასევე ცნობილი „წითელი ქალი“ მელისანდრი აღწერილია, როგორც ეგზოტიკურად ლამაზი უცხოელი ქალი წითელი თვალებით და წითელი თმით, ყოველთვის შემოსილი იყო წითელი სამოსით და ეკეთა წითელი ყელსაბამი დიდი მბზინავი ლალით. მას იშვიათად სძინავს და ჭამს, ფლობს მაგიურ უნარებს, რომლებსაც შეუძლიათ ცეცხლისა და ჩრდილის მანიპულირება, შეუძლია წინასწარმეტყველება ცეცხლში ჩახედვით და აგრესიულად ებრძვის სხვა რელიგიებს. 

## რესურსები ინტერნეტში
*მელისანდრეს ბიოგრაფია

კატეგორია:სატახტოთა თამაში
კატეგორია:ყინულისა და ცეცხლის სიმღერის პერსონაჟები
ნუსრეთ გიოქჩე

**ნუსრეთ გიოქჩე** ( დ. 9 აგვისტო, 1983) — თურქი პროფესიონალი შეფმზარეული, რომელიც ფლობს რესტორნების ქსელს „Nusr-Et“. მას ასევე მოიხსენიებენ თავისი ცნობილი ზედმეტსახელი „Salt Bae“. იგი ცნობილი გახდა ხორცის მომზადების ტექნიკით და შემდეგ მისი ორიგინალური პრეზენტაციით, რომელიც მთელ ინტერნეტში ვირუსულად არის გავრცელებული.

## ბიოგრაფია 
ნუსრეთ გიოქჩე დაიბადა ქალაქ ერზრუმში, თურქეთში. ის არის ქურთული წარმოშობის ოჯახიდან. იმის გამო, რომ ის ძალიან გაჭირვებულ ოჯახში ცხოვრობდა, მას მოუწია 6 კლასში სკოლის დატოვება და მუშაობა. მან სტამბოლში ყასაბის შეგირდად დაიწყო მუშაობა. გიოქჩე ასევე ცნობილია თავისი საქველმოქმედო საქმიანობით. მან ააშენა სკოლა თავის მშობლიურ ქალაქ ერზრუმში.

გიოქჩე ცნობილი გახდა ვირუსული ინტერნეტ ვიდეოებისა და მიმების სერიიდან, ვიდეოებში ჩანს, რომ ის „მშვენივრად“ ჭრის ხორცს და აყრის მარილს.

მას პოპულარობა მოუტანა ვიდეომ „Ottoman Steak“, რომელიც გამოქვეყნდა 2017 წლის 7 იანვარს. ვიდეომ ინსტაგრამზე 10 მილიონი ნახვა დააგროვა. მას მეტსახელად „Salt Bae“ შეარქვეს ხორცზე მარილის მოყრის მეთოდის გამო. ამ ვიდეოს შემდეგ მისი პოპულარობა გაიზარდა, რის შემდეგაც ის ემსახურებოდა ბევრ ცნობილ ადამაინსა და პოლიტიკოსს. 

გიოქჩე ეწვია რამდენიმე ქვეყანას, მათ შორის არგენტინასა და შეერთებულ შტატებს 2007–2010 წლებში. იქ ის ადგილობრივ რესტორნებში უფასოდ მუშაობდა, რათა მზარეულობის გამოცდილება მიეღო, თურქეთში დაბრუნების შემდეგ გიოქჩემ გახსნა თავისი პირველი რესტორანი სტამბოლში 2010 წელს. 2014 წელს მან დუბაიში რესტორანი გახსნა. 

2017 წლის დეკემბერს მან მიიღო კრიტიკა ფიდელ კასტროს გამოსახულების წინ გადაღებული ფოტოს გამო, რომელიც გადაღებულია 2016 წელს. 2018 წლის სექტემბერში გიოქჩემ და ვენესუელის პრეზიდენტმა ნიკოლას მადურომ ასევე მიიღეს კრიტიკა მათი ქმედებების გამო გიოქჩეს სტამბოლის რესტორანში. მიზეზი იყო ამ უკანასკნელის აღქმული უგრძნობლობა ვენესუელაში კრიზისის მიმართ. 

## რესურსები ინტერნეტში
*ნუსრეთ გიოქჩეს ბიოგრაფია  
*სკანდალი ფიდელ კასტროს გამოსახულებასთნა გადაღებული ფოტოს გამო
*ვენესუელის პრეზიდენტთან დაკავშირებული სკანდალი

კატეგორია:დაბადებული 9 აგვისტო
კატეგორია:დაბადებული 1983
კატეგორია:თურქი მზარეულები
კატეგორია:ცოცხალი ადამიანები